ΓΡΑΠΤΗ ΕΡΩΤΗΣΗ E-3302/02

υποβολή: Francesco Fiori (PPE-DE) προς την Επιτροπή

(21 Νοεμβρίου 2002)

Θέμα: Bioterrorism Act

Με την πολύπλοκη διαδικασία που προβλέπεται στην Bioterrorism Act επιτυγχάνεται η ανιχνευσιμότητα της διαδρομής που ένα συγκεκριμένα διατροφικό προϊόν ακολουθεί από τη συσκευασία έως τη διανομή στην Αμερικανική αγορά και ο στόχος να περιορίζονται οι πιθανές συνέπειες στη δημόσιαγεία από τρομοκρατικές ενέργειες οι οποίες πραγματοποιούνται μέσω της διατροφικής αλυσίδας. Οι λόγοι που ώθησαν τις Ηνωμένες Πολιτείες να προχωρήσουν προς την κατεύθυνση αυτή είναι καταφανείς.

Αναφαίνονται ωστόσο ορισμένες ανησυχίες για τις συνέπειες που θα μπορούσαν να έχουν οι διατάξεις αυτές στο διεθνές εμπόριο και για ενδεχόμενους φραγμούς που μπορούν να παρεμποδίσουν τις εμπορικές σχέσεις με τις ΗΠΑ, μία από τις σημαντικότερες αγορές διεξόδου των ποιοτικών παραγωγών τροφίμων μας (ζυμαρικά, ελαιόλαδο, τυριά).

Το μέτρο επιδρά άμεσα στα συμφέροντα του ιταλικού αγροεπισιτιστικού κλάδου και θα μπορούσε να έχει αρνητικές συνέπειες ιδιαίτερα για τις μικρομεσαίες επιχειρήσεις.

Με ποιόν τρόπο προτίθεται η Επιτροπή να αντιμετωπίσει τη δημιουργία τεχνητών φραγμών στις συναλλαγές και να αποφύγει τιςπερβολικές επιπλοκές για τις εξαγωγικές εταιρείες·

Απάντηση του κ. Lamy εξ ονόματος της Επιτροπής

(19 Δεκεμβρίου 2002)

Η Επιτροπή γνωρίζει τις διαδικασίες που προβλέπονται από τον αμερικανικό νόμο περί βιο-τρομοκρατίας (BTA) πουπεγράφη στις 12 Ιουνίου 2002. Η νομοθεσία αυτή αποτελεί μέρος της συνολικής προσπάθειας της αμερικανικής κυβέρνησης να παράσχει κατάλληλα προληπτικά μέτρα κατά τρομοκρατικών απειλών για τη χρησιμοποίηση της αλυσίδας τροφίμων ή άλλων μέσων. Σε όλα αυτά τα θέματα, συμπεριλαμβανομένης της προστασίας κατά της βιο-τρομοκρατίας, η Επιτροπή ενέκρινε συνεκτική προσέγγιση με την αμερικανική κυβέρνηση βασισμένη στην ανάγκη για επίτευξη κατάλληλου επιπέδου ασφάλειας κατά τον λιγότερο απαγορευτικό τρόπο. Η θέση αυτή ευθυγραμμίζεται με το πνεύμα της συμφωνίας του Παγκόσμιου Οργανισμού Εμπορίου (ΠΟΕ) και με τους στόχους της διευκόλυνσης για το εμπόριο της αναπτυξιακής ατζέντας της Ντόχα.

Στις 30 Αυγούστου 2002, εν όψει των ενδεχόμενων εμπορικών περιορισμών των μέτρων που προβλέπονται στην BTA (καταγραφή των διευκολύνσεων για τα τρόφιμα, δημιουργία και διατήρηση αρχείων, προηγούμενη κοινοποίηση εισαγωγών, διοικητική κράτηση), η Επιτροπή και τα κράτη μέλη διαβίβασαν γραπτά προκαταρκτικά σχόλια στον αμερικανικό οργανισμό τροφίμων και φαρμάκων (FDA) για να εκφράσουν την ανησυχία τους όσον αφορά τόσο το περιεχόμενο όσο και τη διαδικασία που περιλαμβάνεται στην εν λόγω νομοθεσία και να τονίσουν ότι κάποια από τα προτεινόμενα μέτρα θα επηρεάσουν ουσιαστικά τη ροή του εμπορίου δίχως να επιτυγχάνεται απαραιτήτως το αναμενόμενο αποτέλεσμα.

Τέλος, η BTA προβλέπει την εφαρμογή μέτρων έως τις 12 Δεκεμβρίου 2003. Η FDA θα ολοκληρώσει σύντομα τη διαδικασία σύνταξης προτεινόμενων κανονισμών που θα δημοσιευθούν έως τα τέλη του 2002. Η Επιτροπή, στο στάδιο αυτό, θα κάνει πλήρη χρήση τόσο της επίσημης νομοθετικής διαδικασίας όσο και της διαδικασίας SPS (υγειονομικά και φυτοϋγειονομικά μέτρα) του Παγκόσμιου Οργανισμού Εμπορίου για να γνωστοποιήσει τις απόψεις της περαιτέρω σχετικά με τις ειδικές λεπτομέρειες των προτάσεων της FDA.